6.4.2011 Jurnalul Oficial al Uniunii Europene L 901 (Acte fără caracter legislativ) ACORDURI INTERNAȚIONALE DECIZIA CONSILIULUI din 9 martie 2011 privind încheierea Acordului dintre Comunitatea Europeană şi Guvernul Japoniei de cooperare în domeniul ştiinței și tehnologiei (2011/213/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 186 coroborat articolul 218 alineatul (6) litera (a) punctul (v), având în vedere propunerea Comisiei Europene, având în vedere avizul Parlamentului European, întrucât: (1) Comisia a negociat, în numele Comunității Europene, un acord de cooperare în domeniul ştiinței şi tehnologiei cu Guvernul Japoniei. (2) Prezentul acord a fost semnat de reprezentanții părților la 30 noiembrie 2009 la Bruxelles sub rezerva încheierii acestuia la o dată ulterioară. (3) Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia. ( Acordul ar trebui încheiat în numele Uniunii, ADOPTĂ PREZENTA DECIZIE: Articolul 1 Acordul dintre Comunitatea Europeană şi Guvernul Japoniei de cooperare în domeniul ştiinţei şi tehnologiei se aprobă în numele Uniunii. Textul acordului este atașat la prezenta decizie. Articolul 2 Comisia adoptă poziția Uniunii care urmează a fi luată în cadrul comitetului mixt instituit prin articolul 6 alineatul (1) din acord în ceea ce priveşte modificările la acord, în conformitate cu articolul 13 alineatul (5) din acord. Articolul 3 Preşedintele Consiliului procedează, în numele Uniunii, la noti- ficarea prevăzută la articolul 13 alineatul (1) din acord şi comunică următoarea notificare Guvernului Japoniei: „Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comu- nitatea Europeană şi i-a succedat acesteia şi, începând cu data respectivă, exercită toate drepturile Comunității Europene și preia toate obligațiile acesteia. Prin urmare, refe- ririle la «Comunitatea Europeană» în textul acordului se citesc, după caz, ca referiri la «Uniunea Europeană»”. Articolul 4 Prezenta decizie intră în vigoare la data adoptării. Adoptată la Bruxelles, 9 martie 2011. Pentru Consiliu Președintele CSEFALVAY Z.